Et bilde som inneholder logo, symbol, emblem, Varemerke

Automatisk generert beskrivelse

Årsberetning for Ormsund roklub 2024

Ormsund roklub, org nr:983796621

Formelt

|  |  |  |
| --- | --- | --- |
| Styret  Styret har i perioden bestått av:  Styreleder Anne Cathrine Hunstad  Nestleder Andre Braathen  Rosjef Nicolay Yngsdal  Forretningsfører Kjell Løvlie  Hussjef Per Giltvedt  Materialsjef Halvor Juvet  Sekretær Liv Hege Engh - Sørensen  Varamedlem Hans Gunnar Grepperud  Hilde Pran har i perioden tatt ansvar for medlemskontingenten, og inn- og utmeldinger av klubben. | Kontrollutvalg  Line Parelius  Ingrid Stuenæs | Rådet:  Ole Iversen  Line Parelius  Dag Eriksen |

Møter/arrangementer

Styret har i perioden avholdt 10 styremøter, hvorav 2 fysiske møter

Styret har i tillegg deltatt på følgende eksterne møter:

* Norges roforbunds (NR) leder forum: Anne Cathrine Hunstad, Nicolay Yngsdal
* NR trenerforum: trener Ola Larsson, Nicolay Yngsdal
* Oslo rokrets årsmøte: Per Giltvedt

Formelle engasjementer

Klubben har vært representert i flere utvalg:

Stiftelsen Årungen ro- og padlesenter: Per Giltvedt, Magnus Grepperud

Oslo rokrets: varamedlem Per Giltvedt

Kontrollutvalget NR: Per Giltvedt

Coastal/Beach sprint utvalget: Nicolay B Yngsdal

Medlemmer

Klubben har per 31.12 2024 totalt 281 medlemmer, 17 passive, 264 aktive, hvorav 101 kvinner og 205 menn. 74 medlemmer er 25 år eller yngre, og hvorav 44 medlemmer er 18 år eller yngre.

Aktivitet

Ormsund Roklub er et av Oslos eldste idrettslag med kontinuerlig drift siden 1883. 

Ormsund arrangerte ikke regatta i 2024, men vi bisto med gjennomføring av NM på Årungen ved at vi stilte med 18 frivillige for å få gjennomført arrangementet. Styret takker for innsatsen som var med å bidra til at NM ble et bra arrangement!

Ro-sesongen 2024

Regattasesongen har bydd på mange store og små seiere for roerne våre. Gruppen av aktive roe består av en liten, men stabil gruppe yngre juniorer og en voksende senior gruppe.

Vi har deltatt på alle nasjonale regattaer i år og for juniorene er Ungdomsmesterskapet og Ulven-regattaen i Os et av høydepunktene. Et flott arrangement, mange deltakere og mye moro.  Hovedtrener Ivo sin oppsummering av sesongen er at det er god fremgang i junior gruppa, de har blitt sikrere og tryggere roere, og har levert mange gode resultater!

Oskar har i 2024 også rodd VM i beachsprint med hederlig plassering, og ellers har både Truls og Oskar fått prøvd seg i internasjonale regattaer. I tillegg deltok to utøvere i Student VM.

Under NM i roing tok Kamilla en 3. plass i damer senior singelsculler. Kamilla er relativ ny på robanen så vi er imponert og veldig stolte av innsatsen hennes! Vi stilte i flere båtklasser både i herre- og dame klassen i i senior NM, blant annet i dame- og herre- åtter, og det er lenge siden sist! Vi fikk dessverre ikke pallplasser i lagbåtene, men neste år...

Vi arrangerte åpent klubbmesterskap i ergometerroing i november. Det ble et morsomt arrangement med sprint distanser og stafetter. Vi avsluttet med lasagne og premieutdeling.

*Sponsorer og støtte*

Vi fikk kjøpt nytt utøver telt takket være støtte fra ligaen og en Spleis- aksjon. Tusen takk for all støtte! Vi er også litt stolte over å være den ene roklubben i verden som er sponset av black-metal bandet Satyricon!

Vi fikk også tildelt midler til innkjøp av en concept maskin og kr 50.000, - til nytt treningsutstyr fra Bydel Nordstrand. Fra Sparebankstiftelsen DNB fikk vi bevilget kr 250.000,- til innkjøp av 2 coastal båter og årer. Takket være støtte fra stiftelser og legater mm har vi fått muligheten til å fornye båt- og utstyrsparken vår!

*Trenere, foreldre, samarbeidspartnere*

Tusen takk til trener-teamet Ivo Yanakiev, og Oskar Gjerland som har fulgt opp juniorene i store deler av 2024. I november takket vi av Ivo som trener, og Oskar reiste til Danmark for videre studier. Tusen hjertelig takk for stødig trenergjerning gjennom mange år! Ola Larsson er ansatt som ny trener, og sammen med Kamilla og Adrian utgjør trioen det nye trener teamet vårt.

Vi vil også takke de foreldrene som har stilt opp på arrangementer og som har vært med som foreldrerepresentanter til OS og Stavanger.

Det er veldig positivt at mange av studentroerne også har blitt medlem av klubben. Vi får flere roere og det blir mere liv og røre på klubben og en positiv utvikling av klubbmiljøet vårt. Samarbeidet med OSI- roing og Oslo Medisinske Roklubb er derfor et viktig og bra tilskudd til vårt klubbmiljø. I tillegg har vi samarbeidet NRPK som bruker klubben som base for havpadling, og som også arrangerer Våtkort-kurs for de som ønsker det.

Vi driver også utstrakt utleie av gymsalen noe som er et viktig bidrag til vår økonomi og aktiviteten i klubben.

*Nøklevann*

Det er mulig å ro ut fra Nøklevann, vi har båter liggende fast der i sommer halvåret, men det er begrensninger i bruk av følgebåt på vannet, så vi har liten mulighet til å drive instruksjon.

*Ro-skole og trening for alle*

Oskar hadde ansvar for gjennomføring av årets nybegynnerkurs for juniorer.   Vi har også hatt ro-spinning og vi er i gang igjen med sirkeltreningen i gymsalen på torsdager som er åpen for alle som ønsker å delta.

*60pluss*

60pluss har fast trening på klubben tirsdager og torsdager og er et åpent tilbud til de over 60 år. Jan og Per Giltvedt er primus motor for aktiviteten og denne gjengen er også et verdifullt bidrag i nærmiljøet og til å holde vårt klubbmiljø aktivt.

*Egentrening*

Og for de som ønsker å drive egentrening så har vi romaskiner, tredemøller og et vektrom tilgjengelig.

**2025**

Vi har nå mye bra aktivitet i klubben! Vi har en liten, men stabil junior gruppe og vi har fått en relativ stor seniorgruppe som trener regelmessig på klubben. Vi har liten kjerne med senior jenter, men ved avslutning av året 2024 så har vi dessverre ingen aktive junior jenter, og i 2025 vil vi ha fokus på å utvikle klubbmiljøet ytterligere og har som mål å holde på de unge vi har og rekruttere nye og målrettet fokus på jentene.

 Hus og eiendom

Huset – som er over 40 år - trenger kontinuerlig vedlikehold og utbedring.

I 2024 har Per og en dugnadsgjeng gjort en hederlig innsats for å tette taket over gymsal, i 2025 må vi igangsette en ny utbedring av taket over treningsrommet. Så ønsker vi oss fortsatt et nytt kjøkken!

Reguleringsplan

Reguleringsplanen for øyene har vært på høring, det er kommet mange innsigelser og innspill. I skrivende stund er det ikke vedtatt noen ny plan, og den som er lagt frem omfatter fortsatt ikke veiene på Malmøya eller Myren hvor vi holder til.

Byrådet behandler også plan for videre utvikling av idrett i vår bydel for perioden 2025-2034.  Vi har gitt innspill, og ett hovedmål for oss er få regulert en ro-bane mellom Malmøya og Ulvøya.

**Fremtidsutsikter –oppsummert:**

For å ivareta vårt aktivitetsnivå, bør vi ha:

* Rekrutterings kampanjer for å opprettholde nivået av aktive roere og særlig målrettet mot jenter, og familiemedlemmer.
* God kommunikasjon med medlemmer.
* Tilrettelegge trening for alle klubbens medlemmer i alle alders grupper i trygge sosiale rammer.
* Anerkjenne frivillighets arbeid.
* God kommunikasjon med alle klubbens leietakere. Vi er avhengig av dem økonomisk.
* Vedlikeholde god kommunikasjon med de som gir tilskudd, stiftelser mm, til klubben
* Opprettholde en god likviditet, se under.
* Vedlikeholde hus, og utstyr

Oslo, 18. Mars 2025

…………………………………. ……………………………………………….. ………………….

Anne Cathrine Hunstad Andre Braathen Kjell Løvlie

………………………………… …………………… ……………………… …………………….

Per Giltvedt Nicolay Yngsdal Halvor Juvet Liv Hege Engh-Sørensen